**Obrazloženje prijedloga Proračuna Općine Maruševec za 2022. godinu**

**i prijedloga Projekcija Proračuna Općine Maruševec za**

**2023. i 2024. godinu**

**I. UVOD**

Sukladno Zakonu o proračunu (Narodne novine , br. 87/08,136/12 i 15/15 ), a na temelju Smjernica ekonomske i fiskalne politike za razdoblje 2022-2024 godine (dalje u tekstu :Smjernice), Ministarstvo financija je sastavilo Upute za izradu proračuna jedinica lokalne i područne (regionalne ) samouprave.

Metodologija za izradu prijedloga financijskog plana, odnosno proračuna jedinice lokalne i područne (regionalne ) samouprave propisana je Zakonom o proračunu i pod zakonskim aktima kojima se regulira provedba Zakona, ponajprije Pravilnikom o proračunskim klasifikacijama (NN br. 26/10, 120/13 i 1/20) i Pravilnikom o proračunskom računovodstvu i Računskom planu (NN br. 124/14, 115/15, 87/16, 3/18, 126/19 i 108/20.).

Zakon o Proračunu mijenjao se 2015. godine, a dio novina koje su donijele izmjene i dopune ovog Zakona obilježit će proces pripreme proračuna na lokalnoj te područnoj (regionalnoj ) razini.

Predstavničko tijelo jedinice lokalne i područne (regionalne ) samouprave donosi Proračun jedinice lokalne i područne (regionalne ) samouprave za 2022. godinu, kao i Projekcije Proračuna za 2023. i 2024. godinu.

**II. OBRAZLOŽENJE PRIHODA / PRIMITAKA**

Prijedlog Proračuna Općine Maruševec za 2022. godinu utvrđen je u iznosu =26.970.000,00 kn u prihodovnoj i rashodovnoj strani.

U strukturi , prihodi poslovanja sastoje u najvećem iznosu od prihoda poreza i prireza na dohodak od nesamostalnog rada.

Navedeni prihodi su najznačajniji izvor financiranja i planirani su Proračunom Općine Maruševec za 2022. godinu u iznosu od = 11.182.000,00 kn

Navedeno je u većem iznosu u odnosu na 2021. godinu kada je navedeni prihod planiran u iznosu od =11.052.000,00 kn

Povećanje ovog prihoda rezultat je promjena, i novosti koje donosi Zakona o financiranju jedinica lokalne i područne (regionalne ) samouprave .Predloženim se Zakonom nastoji na jednostavniji i pravedniji način definirati sustav raspodjele prihoda od poreza na dohodak, sustav fiskalnog izravnanja, kao i financiranja decentraliziranih funkcija te definirati sustav koji će svim jedinicama osigurati potencijal za pružanje usporedive razine javnih usluga.

Jedan od ključnih izmjena koju donosi predloženi model o financiranju jedinica lokalne i područne (regionalne ) samouprave je prepuštanje cjelokupnog prihoda od poreza na dohodak jedinicama lokalne (područne ) regionalne samouprave. Navedeno se postiže kroz jedinstvenu raspodjelu prihoda od poreza na dohodak koja se primjenjuje na sve jedinice lokalne i područne (regionalne ) samouprave.

Osim navedenog prihod od poreza na dohodak po osnovi kamata na štednju, koji je bio prihod državnog proračuna, u cijelosti se ustupa jedinicama lokalne i područne (regionalne ) samouprave.

Kako bi se u konačnici postigao sustav koji će svim jedinicama lokalne i područne (regionalne ) samouprave osigurati potencijal za pružanje usporedive razine javnih usluga, uz sve navedene promjene , odnosno novosti.

Navedenom je cilj ujednačavanje fiskalnih kapaciteta jedinica lokalne i područne (regionalne ) samouprave, dok će se u okviru drugih zakonskih propisa povesti računa o dodatnim resursima poticanja regionalnog razvoja te demografske obnove jedinica. U svrhu postizanja navedenog , postojeći sustav dodjele pomoći temeljem indeksa razvijenosti propisivan zakonima o izvršavanju državnog proračuna za pojedinu godinu, prestaje se primjenjivati i isplaćivati s pozicija Ministarstva financija.

Ova raspodjela sredstava prihoda od poreza na dohodak smanjuje nejednakosti fiskalnog kapaciteta jedinica lokalne i područne (regionalne ) samouprave što omogućava ravnomjerno osiguravanje prihoda za obavljanje njihovih Zakonom propisanih poslova.

Prema naputku Ministarstva financija gledajući smjernice ekonomske i fiskalne politike za razdoblje 2022-2024. godina , a što se održava na Projekcije proračuna Općine Maruševec ne očekuje se nagli nastavak pozitivnih kretanja u gospodarstvu.

U 2023. g. predviđa se manjak 1,9% BDP-a, dok će manjak u 2024. iznositi 1,5% BDP-a .

Prema podacima Ministarstva financija gospodarski rast će se kroz čitavo projekcijsko razdoblje dosta temeljiti na cjelokupnoj epidemiološkoj situaciji u državi.

**III. OBRAZLOŽENJE RASHODA / IZDATAKA**

Ukupni rashodi i izdaci Proračuna Općine Maruševec planirani su Proračunom za 2022. godinu u iznosu od =26.970.000,00 kn

Rashodi poslovanja za 2022. godinu planirani su u iznosu od =15.794.000,00kn a rashodi za nabavu nefinancijske imovine u iznosu od =11.176.000,00 kn

U rashodovnoj strani Proračuna Općine Maruševec za 2022. godinu u većem iznosu zastupljeni su rashodi koji ju u prihodovnoj strani povezani sa prihodima od kapitalnih pomoći iz Državnog proračuna ,i od pomoći iz Državnog proračuna temeljem prijenosa EU sredstava.

Ukupni rashodi u 2023. godini projiciraju se u iznosu od =24.837.533,00 kn, a u 2024. godini u iznosu od =24.939.252,00 kn